

Mestna občina Nova Gorica, Trg Edvarda Kardelja 1, Nova Gorica na podlagi 52. člena Zakona o stvarnem premoženju države in samoupravnih lokalnih skupnosti (ZSPDSLS-1, Uradni list RS št. 11/18, 79/18, 61/20 – ZDLGPE in 175/20), ter 19. člena Uredbe o stvarnem premoženju države in samoupravnih lokalnih skupnosti (Uradni list RS št. 31/2018) objavlja

**Namero o sklenitvi neposredne pogodbe za prodajo nepremičnega premoženja**

Predmet prodaje so nepremičnine v k.o. 2297 Čepovan, s parc. št. 2341/25, ID znak: parcela 2297 2341/25, v izmeri 99 m2, s parc. št. 2341/26, ID znak: parcela 2297 2341/26, v izmeri 110 m2 in s parc. št. 2353/16, ID znak: parcela 2297 2353/16, v izmeri 36 m2. Nepremičnine se nahajajo v Čepovanu, na območju stanovanj, s podrobnejšo namensko rabo SK-površine podeželskega naselja. Z navedenimi nepremičninami ni povezana nobena zemljiškoknjižna zadeva, o kateri še ni pravnomočno odločeno.

Najnižja ponudbena cena za nepremičnino s parc. št. 2341/25, k.o. 2297 Čepovan znaša 2.000,00 EUR, brez pripadajočih davkov, najnižja ponudbena cena za nepremičnini s parc. št. 2341/26 in 2353/16, obe k.o. 2297 Čepovan, ki se prodajata v paketu, znaša 2.950,00 EUR, brez pripadajočih davkov.

Vse stroške v zvezi s prodajno pogodbo nosi kupec (stroške parcelacije, plačilo davka, stroške notarske overitve, stroške vpisa lastninske pravice v zemljiško knjigo, ipd.).

Interesenti morajo pisno ponudbo ali izjavo o interesu za odkup posamezne nepremičnine oddati v roku 20 dni od objave namere:

* priporočeno po pošti na naslov Mestna občina Nova Gorica, Trg Edvarda Kardelja 1, Nova

 Gorica,

* jo osebno oddati v sprejemni pisarni Mestne občine, v času uradnih ur, ali
* jo poslati na elektronski naslov mestna.obcina@nova-gorica.si.

Ponudba mora vsebovati:

* ime in priimek ali naziv podjetja ter naslov ponudnika,
* datum namere o sklenitvi neposredne pogodbe o prodaji nepremičnega premoženja
* parcelno številko, katastrsko občino ter ponudbeno ceno brez davka.

Neposredna pogodba o prodaji bo sklenjena po poteku 20 dni od objave te namere na spletni strani Mestne občine Nova Gorica.

V kolikor se na namero prijavi več zainteresiranih strank, bo Mestna občina Nova Gorica pred sklenitvijo pogodbe z njimi opravila pogajanja o ponudbeni ceni in drugih pogojih pravnega posla.

Kupec bo dolžan plačati kupnino v roku 30 dni od izstavitve računa na transakcijski račun prodajalca, kar je bistvena sestavina pravnega posla. Kupec plača tudi 2% davek na promet nepremičnin oz. 22 % DDV. Plačilo kupnine je bistvena sestavina pogodbe. V primeru, da kupec ne poravna kupnine na določen način in v določenem roku po sklenitvi prodajne pogodbe, se le-ta šteje za razdrto.

Mestna občina Nova Gorica bo po prejemu celotne kupnine izdala zemljiškoknjižno dovolilo za vpis lastninske pravice na predmetni nepremičnini v zemljiški knjigi, kot to določa 2. odstavek 48. člena ZSPDSLS-1.

Vsa pojasnila v zvezi s prodajo lahko interesenti dobijo na Oddelku za okolje, prostor in javno infrastrukturo Mestne občine Nova Gorica, na el. naslovu mija.vules@nova-gorica.si, ali na tel. št. 05 3350 179, v času uradnih ur.

Nepremičnina se prodaja po sistemu »videno-kupljeno«, zato morebitne reklamacije po sklenitvi prodajne pogodbe ne bodo upoštevane.

Upravljavec premoženja brez kakršnekoli odškodninske odgovornosti kadarkoli ustavi postopek prodaje, ne da bi za to navajal razloge.

Številka: 4780-21/2022-7

Številka: 4780-95/2022-9

Datum: 31.1.2023

**Mija Vules**

Višja svetovalka za **Župan**

premoženjske zadeve **Samo Turel**